Diari Oficial de la Generalitat Valenciana


Sumari del DOGV 3915, del 11-01-2001 (2000/10100)

Informació pública de l'estudi de detall de les illes M2.11 i M2.12 de la unitat d'execució número 2 del SUP-2 Oest.
--------------------------------------------------------------------------------------------------------------------

### Dades del document

Número de DOGV
:   3915

Data del DOGV
:   11-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10649


Organisme emissor
:   Ajuntament de Sagunt

Tipus de document
:   Anunci

Informació pública de l'estudi de detall de les illes M2.11 i M2.12 de la unitat d'execució número 2 del SUP-2 Oest. [2000/F10460]
  
Per mitjà d'aquest edicte se significa que l'alcalde president, fent ús de les atribucions que li confereix la legislació vigent, ha dictat, amb data 13 de desembre de 2000, la següent resolució de l'Alcaldia:
  
«Fent ús de les atribucions que em confereix la legislació vigent, procedisc a sotmetre al tràmit d'informació pública l'estudi de detall de referència, d'acord amb el següent:
  
Vist que el senyor Eduardo Miranda Romero, en nom i representació de Promociones Palancia, SL, i el senyor Antonio Cases Arnau, en nom i representació de Promociones Orcera, SL, presenten sengles estudis de detall, en data 5 d'octubre de 2000, registre d'entrada número 13.435, referents a les illes M2.11 i M2.12, de la unitat d'execució número 2, ambdues del SUP-2 Oest.
  
Vist que en data 13 de novembre de 2000 el tècnic municipal emet informe sobre els estudis de detall de la manera següent:
  
Es redacta un estudi de detall per a cada una de les illes amb idèntic objectiu: trossejar-ne l'excessiva longitud eliminant l'efecte barrera, ja que es disposen paral·lelament entre elles en sentit nord-sud al llarg de, pràcticament, tot l'àmbit del SUP-2. S'obrin dos espais lliures per a vianants que les divideixen en tres cossos d'idèntica longitud. L'aprofitament que correspon a aquests espais passa a convertir-se en àtics. Es mantenen les alineacions actuals pel que fa a aprofitament sota rasant.
  
D'altra banda es proposa una lleugera variació en les alineacions de les testeres amb l'aparent fi de quadrar les cantonades.
  
Justificació
  
Des del punt de vista normatiu, tenint en compte els continguts que sobre aquest particular estableixen les normes urbanístiques del pla general (articles 33, 117 i 120) veiem que la proposta es justifica.
  
A més compleix els fins i objectius exigits en l'article 100 del Reglament de Planejament.
  
1. Els estudis de detall es formularan per a les àrees o en els supòsits previstos pels plans generals, i han de comprendre, com a mínim, illes o unitats urbanes equivalents completes.
  
3. Els estudis de detall:
  
Reajustaran les alineacions i rasants, completant i adaptant les que ja estigueren assenyalades en el pla general o en el parcial si és el cas.
  
Ordenaran els volums d'acord amb el pla general d'ordenació urbana, sense alterar la destinació del sòl, augmentar-ne l'aprofitament urbanístic, ni incomplir les normes específiques del pla general o parcial si és el cas, sense transvasar edificabilitat entre illes.
  
Podran crear nous vials o sòls dotacionals, sense suprimir ni reduir els previstos pel pla general o parcial si és el cas.
  
Tot això sense ocasionar perjudici, ni alterar les condicions d'ordenació dels predis confrontants.
  
Conclusió
  
A més de complir les disposicions vigents, es dóna la circumstància que l'ordenació detallada proposada s'incorpora correctament en l'estructura prevista pel pla parcial, millorant sensiblement l'accessibilitat, per la qual cosa s'emet informe favorable. No obstant això, encara que es tracta d'una qüestió menor, la modificació de les alineacions en les testeres, tot i que quasi imperceptible, trenca lleugerament la continuïtat de la línia entre les illes confrontants, això sí, sense envair-la en cap cas.
  
Vist que a petició del tècnic municipal en data 14 de novembre de 2000 es presenta un plànol d'estudis de volums, que és conformat pel tècnic municipal en data 24 de novembre de 2000.
  
Atés que l'article 52 del text de la Llei Reguladora de l'Activitat Urbanística, en concordança amb el 45 i 46 del mateix text legal, regula el procediment per a sotmetre els estudis de detall al tràmit d'informació pública.
  
Atés que l'estudi de detall en qüestió compleix amb el contingut establit per a aquest en els articles 12.H), 26 i 27 de la Llei Reguladora de l'Activitat Urbanística.
  
A la vista de tot el que s'ha esmentat, resolc:
  
Primer
  
Sotmetre al tràmit d'informació pública els estudis de detall de les illes M2.11 i M2.12 de la unitat d'execució 2, ambdues del SUP-2 Oest, presentats pel senyor Eduardo Miranda Romero, en nom i representació de Promociones Palancia, SL, i el senyor Antonio Cases Arnau, en nom i representació de Promociones Orcera, SL. Aquest tràmit d'informació pública s'anunciarà mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb l'advertiment de la possibilitat de formular al·legacions, durant el termini de 20 dies comptats des de la publicació d'aquest edicte. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre un avís amb el contingut al domicili fiscal dels que consten en el cadastre com a titulars de dret afectats per l'actuació proposada.
  
Segon
  
Aquest tràmit haurà de ser comunicat mitjançant un avís als propietaris registrals en lloc dels cadastrals, tenint en compte que en virtut del procediment reparcel·latori de la unitat en què s'ubiquen, ja van ser definits els propietaris reals de drets de les illes objecte de l'actuació.
  
En qualsevol cas, els promotors d'aquestes iniciatives hauran de justificar, dins del present tràmit d'informació pública, que els propietaris són els mateixos que els que recollia el projecte de reparcel·lació aprovat i escripturat al seu dia o identificant els nous titulars en el cas que s'haguera produït transmissió de domini de les finques afectades.
  
Tercer
  
Pel que fa a l'alineació de les testeres, qüestió a què es fa esment en la conclusió de l'informe del tècnic municipal de data 13 de novembre de 2000, la seua definició s'haurà de realitzar a través de l'acta d'alineacions facilitada pels serveis tècnics municipals i vinculada en les seues determinacions.»